Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi direktiivin 97/33/EY muuttamisesta operaattorin numeron siirrettävyyden ja ennaltavalinnan osalta"



Virallinen lehti nro C 073 , 09/03/1998 s. 0107



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi direktiivin 97/33/EY muuttamisesta operaattorin numeron siirrettävyyden ja ennaltavalinnan osalta" (98/C 73/26) Neuvosto päätti 30. lokakuuta 1997 Euroopan yhteisön perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Liikenne- ja tietoliikennejaosto, jonka tehtäväksi lausunnon valmistelu annettiin, perusti valmisteluryhmän ja nimitti Michael Mobbsin esittelijäksi. Talous- ja sosiaalikomitea nimitti 10. 11. joulukuuta 1997 pitämässään 350. täysistunnossa (joulukuun 11. päivän kokouksessa) Mobbsin yleisesittelijäksi ja hyväksyi yksimielisesti seuraavan lausunnon. 1. Johdanto 1.1. Komissio julkaisi vihreän kirjan Euroopan telepalvelujen numerointipolitiikasta () 20. marraskuuta 1996. Tämä johti laajaan kuulemismenettelyyn, jossa olivat mukana kaikki EU:n ryhmät, jotka ovat kiinnostuneita lukuisista eri vaihtoehdoista yhteiseksi lähestymistavaksi tietyissä numerointikysymyksissä. Kuulemisella haluttiin saavuttaa kilpailukykyisten ja vapautettujen telemarkkinoiden yhdessä sovitut tavoitteet. Komitea hyväksyi aiheesta lausunnon 28. toukokuuta 1997 (). 1.2. Komissio antoi 21. toukokuuta 1997 tiedonannon lausunnoista, joita on annettu Euroopan telepalvelujen numerointipolitiikkaa koskevasta vihreästä kirjasta (). Komitea hyväksyi tästä aiheesta lausunnon 29. lokakuuta 1997 (). 1.3. Komission tiedonanto annettiin 21. toukokuuta, eli ennen kuin komitea antoi lausuntonsa (28. toukokuuta), mutta komitean näkökannat eivät olleet sisällöllisesti kovinkaan erilaisia kuin komission vihreää kirjaa koskevassa tiedonannossa esitetyt näkökannat. 1.4. Komissio käsittelee kuitenkin vain numeron siirrettävyyttä ja operaattorin ennaltavalintaa () kyseisessä ehdotuksessaan yhteenliittämisdirektiivin () muuttamiseksi. 2. Komission ehdotus 2.1. Kohdassa 1.1 mainitusta julkista kuulemista seuranneessa ehdotuksessa viitataan neuvoston 22. syyskuuta 1997 antamaan päätöslauselmaan (), mutta komissio käsittelee vain kahta toimenpidettä. 2.2. Tammikuun 1. päivään 2000 mennessä kaikkien kiinteiden paikallisten palvelujen tarjoajien pitäisi tarjota operaattorin numeron siirrettävyys, ja kaikkien operaattoreiden pitäisi tarjota numeron siirrettävyys erityisille, muin kuin maantieteellisin perustein numeroiduille palveluille. 2.2.1. Tämä matkapuhelinoperaattorien tarjoama toiminnon tarve vaatii lisäharkintaa, ja komissio ehdottaa kannan uudelleenmäärittelyä vuoden 1998 loppuun mennessä. 2.3. Tammikuun 1. päivään 2000 mennessä kaikkien kiinteiden paikallisten palvelujen tarjoajien, joilla on merkittävä markkinaosuus, tulee tarjota operaattorin ennaltavalinta (tilaajan määrätessä oletusoperaattorin ja käyttäjän saadessa mahdollisuuden valinnan muuttamiseen puhelukohtaisesti) kaikissa niissä jäsenvaltioissa, joissa markkinat vapautetaan kokonaan 1. tammikuuta 1998 mennessä sekä niissä, joille on ennen mainittua ajankohtaa myönnetty siirtymäkausi. 2.3.1. Puhelukohtainen operaattorin valinta () tulee mahdollistaa 1. tammikuuta 1998 mennessä. (Komissio ei tee uusia lainsäädäntöaloitteita, koska olemassaoleva yhteenliittämisdirektiivi katsotaan riittäväksi). 2.3.2. Ehdotuksessa viitataan operaattorin ennaltavalintaa vastustavan vähemmistön esittämiin argumentteihin ja mainitaan pääasialliset syyt, miksi vähemmistön ennaltavalintaa vastustava kanta ei ole vakuuttava. 3. Yleistä 3.1. Komitea on tyytyväinen siihen, että komissio jatkaa työtä äänipuhelinmarkkinoiden täydeksi vapauttamiseksi. Kaksi ehdotettua toimenpidettä (operaattorin numeron siirrettävyys ja ennaltavalinta) ovat seurausta komission lausuntoja koskevassa tiedonannossa () olevasta ehdotuksesta. 3.2. Komitea oli tämän lähestymistavan kannalla tuoreimmassa lausunnossaan (). Komitea lisäsi kuitenkin operaattorin ennaltavalintaa koskevana huomautuksena, että "siihen pitää sisällyttää kattava kustannus hyöty-analyysi". 3.3. Vihreän kirjan () laatimisella aloitettujen kuulemisten aikana komissio on viitannut useisiin riippumattomiin kustannus hyöty-analyyseihin. Komissio ei ole kuitenkaan julkaissut omaa kustannus hyöty-analyysiä, ja komitea kehottaakin komissiota teettämään nimenomaan EU:ta koskevan kustannus hyöty-arvion. Komission tulisi lisäksi ottaa kantaa EU:n operaattorin ennaltavalinnan kilpailukykyyn maailmanmarkkinoilla erityisesti muiden maiden, kuten USA:n, viimeaikaisten kokemusten valossa. 3.4. Kuluttajan edun pitää olla etusijalla arvioitaessa operaattorin ennaltavalintaa. Kuluttajille tulisi ennen kaikkea antaa täydelliset tiedot operaattorin ennaltavalinnan kuluista. Komitea suosittaa, että näihin kuluihin ei saisi sisällyttää maksua tilaajan käyttämästä toisesta operaattorista tai palvelusta, kuten joissakin jäsenvaltioissa on jo säädetty. 3.5. Periaatteessa operaattorin ennaltavalinnan uskotaan tarjoavan yhtäläiset pelisäännöt ja rehellisen kilpailun. Tätä seikkaa ei kuitenkaan saisi tarkastella muista erillisenä vaan osana täyden kilpailun ja kuluttajille aiheutuvien kustannusten ja niiden tuottaman hyödyn laajinta kokonaisuutta. Bryssel, 11. joulukuuta 1997. Talous- ja sosiaalikomitean puheenjohtaja Tom JENKINS () EYVL C 287, 22.09.1997, s. 15 () KOM(96) 590 lopull. () KOM(97) 203 lopull. () EYVL C 19, 21.1.1998 () Numeron siirrettävyys: mahdollisuus siirtää puhelinnumero operaattorilta toiselle. Numeron siirrettävyys mahdollistaa näin asiakkaille oman numeron säilyttämisen, silloin kun he päättävät muuttaa operaattoria ja poistaa näin merkittävän kilpailuesteen. Operaattorin ennaltavalinta: menetelmä, jonka avulla paikallinen operaattori/palvelujen tarjoaja automaattisesti reitittää asiakkaan kaukopuhelut ja ulkomaanpuhelut asiakkaan ennalta valitsemalle kaukopuheluoperaattorille. Asiakkaan ei tarvitse valita tai ohjelmoida erityistä operaattorin valintatunnusta jokaisen puhelun yhteydessä ("tasapuolinen valinta"). Puhelukohtainen operaattorin valinta: yksinkertainen mekanismi, jonka avulla asiakas voi valita kunkin puhelun operaattorin käyttämällä tunnusta tai ennalta ohjelmoitua mekanismia. Tällaisen puuttuessa paikallinen palvelun tarjoaja (paikallinen operaattori) valitsee kaukopuheluoperaattorin automaattisesti. Käyttäjä voi muuttaa tämän valinnan puhelukohtaisesti ("helppo valinta"). () "Euroopan parlamentin ja neuvoston direktiivi 97/33/EY, annettu 30 päivänä kesäkuuta 1997, televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi", EYVL L 199, 26.7.1997, s. 32 TSK:n lausunto, EYVL C 153, 28.5.1996, s. 21 () "Neuvoston päätöslauselma, annettu 22 päivänä syyskuuta, Euroopan yhteisön televiestintäpalveluja koskevan numerointipolitiikan edelleen kehittämisestä", EYVL C 303, 4.10.1997, s. 1 () KOM (97) 203 lopull.